b'\n_START_ARTICLE_\nChristian Ruuttu\n_START_SECTION_\nKariera\n_START_PARAGRAPH_\nSvoje prve sezone je prebil v mladinski selekciji kluba \xc3\x84ss\xc3\xa4t, za katerega je igral skupaj \xc5\xa1tiri sezone, tako v mladinski kot v \xc4\x8dlanski vrsti, ob tem pa \xc5\xbee debitiral v finski reprezentanci, sicer na dveh Svetovnih mladinskih prvenstvih. Leta 1985 se je prvi\xc4\x8d predstavil v dresu \xc4\x8dlanske reprezentance na Svetovnem prvenstvu. Zatem je pred selitvijo v Severno Ameriko zaigral \xc5\xa1e za finsko ekipo HIFK Helsinki._NEWLINE_Ruuttuja je na naboru lige NHL 1983 izbralo mo\xc5\xa1tvo Buffalo Sabres v 7. krogu, kot skupno 134. igralca. V Buffalu je prestal \xc5\xa1est uspe\xc5\xa1nih sezon od 1986 do 1992. Med igranjem za Buffalo je tudi dosegel vrhunce svoje kariere v zadetkih v eni sezoni (26), podajah v eni sezoni (46) in to\xc4\x8dkah v eni sezoni (71), ki jih ni nikoli ve\xc4\x8d presegel. V svoji zadnji sezoni pri Buffalu je dosegel le 4 zadetke in 21 podaj._NEWLINE_V sezoni 1992/93 je pri\xc4\x8del igrati za Chicago Blackhawks, potem ko so ga pri Buffalu zamenjali za vratarja Stephanea Beaureagrda. V Chicagu je ostal naslednji dve sezoni in pol, preden so ga zamenjali v Vancouver Canucks. Potem ko je v Vancouvru igral na 25 tekmah, se je odlo\xc4\x8dil dokon\xc4\x8dno kon\xc4\x8dati kariero v ligi NHL. Od\xc5\xa1el je v Evropo in nastopal \xc5\xa1e v \xc5\xa1vedski, \xc5\xa1vicarski in finski ligi, v klubih V\xc3\xa4stra Fr\xc3\xb6lunda HC, ZSC Lions, HIFK Helsinki (za katerega je v preteklosti \xc5\xbee nastopal) in Espoo Blues._NEWLINE_Trenutno deluje kot ogledni skavt NHL mo\xc5\xa1tva Los Angeles Kings.'